1890ರ ಸಂದರ್ಭದಲ್ಲಿ ಇಂಗ್ಲೆಂಡ್‌ನಲ್ಲಿ ಅಧಿಕೃತ ಕೌಂಟಿ ಚಾಂಪಿಯನ್‌ಶಿಪ್ ನಡೆದಾಗ ಕ್ರಿಕೆಟ್‌ನ ಪ್ರಮುಖ ಪರ್ವಕಾಲ ಆರಂಭವಾಯಿತು. ಈ ರೀತಿಯ ಪಂದ್ಯಗಳ ಆಯೋಜನೆಯೂ ಇತರೆ ದೇಶಗಳಲ್ಲೂ ಸಹ ಪುನರಾವರ್ತನೆಯಾದವು. 1892-93ರಲ್ಲಿ ಆಸ್ಟ್ರೇಲಿಯಾದವರು ಶೆಫಿಲ್ಡ್‌‍ ಶಿಲ್ಡ್‌‍ ಅನ್ನು ಪ್ರಾರಂಭಿಸಿದರು. ದಕ್ಷಿಣ ಆಫ್ರಿಕಾದಲ್ಲಿ ಕರ್ರೀ ಕಪ್ ಎನ್ನುವ ರಾಷ್ಟ್ರೀಯ ಪಂದ್ಯಾವಳಿಗಳನ್ನು ಪ್ರಾರಂಭಿಸಲಾಯಿತು. ನ್ಯೂಜಿಲ್ಯಾಂಡ್‌ನವರು ಫ್ಲಂಕೆಟ್‌‍ ಶಿಲ್ಡ್‌‍ ಅನ್ನು, ಭಾರತದವರು ರಣಜಿ ಪಂದ್ಯಾವಳಿಗಳನ್ನು ಆರಂಭಿಸಿದರು. 1890ರಿಂದ ಮೊದಲ ವಿಶ್ವಯುದ್ಧ ಸ್ಫೋಟಗೊಳ್ಳುವವರೆಗಿನ ಸಮಯವನ್ನು ಉತ್ಕಂಠತೆಯಿಂದ ಜ್ಞಾಪಿಸಿಕೊಳ್ಳುತ್ತಾರೆ. ಇದಕ್ಕೆ ಕಾರಣ ಆಗ ಕ್ರಿಕೆಟ್ ಆಟವನ್ನು "ಕ್ರೀಡಾ ಸ್ಫೂರ್ತಿಯಿಂದ" ಆಡುತ್ತಿದ್ದರು ಎಂದು ಹೊರನೋಟಕ್ಕೆ ಕಾಣುತ್ತದೆಯಾದರೂ, ನಿಜವಾಗಿ ಆ ಸಮಯವು ಮೊದಲ ವಿಶ್ವಯುದ್ಧವು ಪ್ರಾರಂಭವಾಗುವುದಕ್ಕಿಂತ ಮೊದಲಿನ ಶಾಂತಿಯುತವಾದ ಕಾಲವಾಗಿತ್ತು. ‍ಈ ಕಾಲಘಟ್ಟವನ್ನು ಕ್ರಿಕೆಟ್‌ನ ಸುವರ್ಣಯುಗ ಎಂದು ಕರೆಯಲಾಯಿತು. ಈ ಸಂದರ್ಭದಲ್ಲಿ ವಿಲ್‌ಫ್ರೆಡ್‌‍ ರೋಡ್ಸ್‌‍, ಸಿ ಬಿ ಪ್ರಾಯ್, ಕೆ ಎಸ್ ರಣ್‌ಜಿತ್‌ಸಿಂಗ್‌ಜಿ ಮತ್ತು ವಿಕ್ಟರ್ ಟ್ರಮ್‌ಪರ್‌ರಂತಹ ಅನೇಕ ಪ್ರಮುಖರ ಹೆಸರುಗಳು ಕೇಳಿಬಂದವು.

ಹತ್ತೊಂಬತ್ತನೇ ಶತಮಾನದ ಕ್ರಿಕೆಟ್‌
ವರ್ಡ್ ಸಿರೀಸ್ ಕ್ರಿಕೆಟ್
ಆರಂಭಿಕ ಕ್ರಿಕೆಟ್‌
ರಾಷ್ಟ್ರೀಯ ಚಾಂಪಿಯನ್‌ಶಿಪ್ಸ್‌